Hope World (ჰოსოკის ალბომი)

**Hope World** — სამხრეთკორეელი რეპერის, BTS-ის წევრის, J-Hope-ის სადებიუტო მიქსტეიპი. იგი გამოიცა 2018 წლის 2 მარტს ლეიბლ Big Hit Entertainment-ის მიერ, მთავარ სინგლთან "Daydream" ერთად. მეორე სინგლი სახელწოდებით "Airplane" ერთი კვირის შემდეგ გამოვიდა. ალბომის პიკმა Billboard 200-ში 38-ე ადგილზე, იმ დროისთვის ყველაზე მაღალი რეიტინგის მქონე კორეელ სოლო შემსრულებლად აქცია.

## წინაპირობა და გამოშვება
სარეპო კარიერის დაწყებამდე J-Hope იყო მიწისქვეშა საცეკვაო გუნდის, Neuron-ის წევრი და შემდგომში კარგად იყო ცნობილი, როგორც კონკურენტუნარიანი ქუჩის მოცეკვავე. ამან საბოლოოდ მიიყვანა ის K-pop აიდოლის სტაჟიორის აუდიენციაზე, სადაც ის Big Hit Entertainment-ის აღმასრულებელმა დირექტორმა, ბანგ ში ჰიუკმა აღმოაჩინა. J-Hope სამი წლის განმავლობაში გადიოდა ტრენინგს Big Hit Entertainment-ში, წევრებთან, RM-თან და Suga-სთან ერთად, სანამ 2013 წელს BTS-ის წევრად შედგებოდა მისი დებიუტი. BTS-ში მოცეკვავის სტატუსით გაწევრიანებისას, მას არ ჰქონდა რეპისა თუ მუსიკალური პროდიუსირების გამოცდილება. Naver-ის V Live-ის ტრანსლაციაში მან განმარტა: "სეულში მოვედი როგორც მოცეკვავე და შევხვდი ბევრ მეგობარს, რომლებსაც შეეძლოთ რეპი, როგორებიცაა RM, Suga და Supreme Boi, და ამ მეგობრებისგან ბევრი რამ ვისწავლე... ვფიქრობ, ასე ვისწავლე მუსიკის ნამდვილი სიყვარული". მეტწილად, სწორედ გამოუცდელობის გამო, J-Hope გრძნობდა, რომ BTS-ის დებიუტის შემდეგ ნერვიულობდა საკუთარი მუსიკის საჯაროდ გაზიარებაზე. თუმცა, Hope World-ის გამოშვება მისთვის "ახალ დასაწყისს" ჰგავდა.

J-Hope-ის პოტენციური მიქსტეიპის შესახებ პირველი ხსენება მოხდა კონცეპტუალურ წიგნში, რომელიც თან ახლდა BTS-ის ალბომს Wings, რომელიც 2020 წლის 16 ოქტომბერს გამოიცა. ბუკლეტის ინტერვიუს ნაწილში მას ჰკითხეს, ჰქონდა თუ არა განზრახული საკუთარი მიქსტეიპის გამოშვება, როგორც ეს BTS-ის სხვა რეპერებმა მანამდე გააკეთეს.

2017 წელს J-Hope-მა გაამჟღავნა, რომ მიქსტეიპის წარმოება დაიწყო და აპირებდა მის გამოშვებას მხოლოდ მაშინ, როცა იგრძნობდა, რომ ის მზად იყო. 2018 წლის 3 იანვარს RM-მა V Live ტრანსლაციაში ახსენა მიქსტეიპი და აღნიშნა, რომ J-Hope მუშაობდა მის წარმოებაზე. თებერვალში J-Hope-მა მიქსტეიპის შესახებ მინიშნება გააკეთა BTS-ის Daum პორტალზე და დაწერა, რომ "მიქსტეიპი მალე იქნება. ამის შემდეგ, 18 თებერვალს, მან საკუთარი V Live ტრანსლაცია გამართა, სადაც კიდევ ერთხელ დაადასტურა, რომ მიქსტეიპი "მალე" გამოვიდოდა, თუმცა თარიღი არ დაუსახელებია. მოგვიანებით, 28 თებერვალს, J-Hope-მა BTS-ის Twitter-ის გვერდზე გამოაქვეყნა სხვადასხვა კლიპები, სადაც ის მიქსტეიპზე მუშაობდა, ტექსტით "Hope World". მიქსტეიპის გამოშვების თარიღი საბოლოოდ Big Hit Entertainment-ის მიერ 23 თებერვალს გამოცხადდა. ანონსის შემდეგ, J-Hope-მა გამოაქვეყნა თიზერ-ვიდეოები მიქსტეიპის წარმოების შესახებ.

2018 წლის 23 თებერვალს Big Hit Entertainment-მა პრესრელიზის საშუალებით გამოაცხადა J-Hope-ის სადებიუტო მიქსტეიპის გამოშვება 2 მარტისთვის. 2018 წლის 2 მარტს Hope World გამოიცა ციფრული შესყიდვისა და სტრიმინგისთვის, ასევე უფასოდ BTS-ის Twitter-ზე განთავსებული ლინკებით, "Daydream"-ის მუსიკალურ ვიდეოსთან ერთად. J-Hope-მა მომდევნო მუსიკალური ვიდეო სიმღერისთვის "Airplane" 7 მარტს გამოუშვა. Time-ისთვის მიცემული ინტერვიუს გარდა, J-Hope-ს მიქსტეიპის შემდგომი პრომოუშენი არ გაუკეთებია. Hope World-ის სამი წლის იუბილესთან დაკავშირებით, 2021 წლის 1 მარტს, J-Hope-მა გამოუშვა მისი დასკვნითი ტრეკის, "Blue Side (Outro)" სრული, სამწუთიანი ვერსია, რომელიც BTS-ის SoundCloud-ის გვერდზე უფასოდ აიტვირთა.

## განვითარება და მუსიკა
ჟიულ ვერნის 1870 წლის რომანით "ოცი ათასი ლიე წყალქვეშ", რომელმაც J-Hope ბავშვობაში მოხიბლა, შთაგონებული რიტმული ტრეკი "Hope World" ხსნის მიქსტეიპს წყალში ჩაძირვის ხმით. 

მომდევნო ტრეკი "P.O.P (Piece of Peace) Pt. 1" განასახიერებდა J-Hope-ის სახელს და სურვილს "გამხდარიყო... იმედი ვიღაცისთვის მსოფლიოში — თუნდაც არა რაღაც გრანდიოზული მშვიდობა, არამედ მისი პატარა ნამსხვრევი".

90-იანი წლების აურით გაჯერებულ "Daydream"-ში, თავისი მშვიდი ვოკალით და მოხტუნავე ბასის ხაზით, J-Hope-ს სურდა ხაზი გაესვა "უბრალო ბიჭისთვის, სახელად ჯონგ ჰო სოკი", რომელიც J-Hope-ის საჯარო იმიჯის უკან დგას და გამოიყენა ეს ტრეკი, როგორც "გამოსავალი იმ სურვილებზე სასაუბროდ, რაც მსოფლიოში ყველა ადამიანს აქვს, მაგრამ მას უწევს მათი შეკავება და დაფარვა". 

ტრაპ ჟანრის "Base Line"-ში J-Hope-მა გაამჟღავნა, როგორ დაიწყო მუსიკალური მოღვაწეობა და მადლიერება გამოხატა თავისი ცხოვრებისა და სამუშაოს მიმართ.

"Hangsang", სადაც ის მხიარულად აჩვენებს თავის წარმატებას და ჯგუფის წევრებთან მეგობრობას. 

J-Hope-მა ასახა თავისი წარმატება ტრეკში "Airplane".

მიქსტეიპს ატმოსფერული და მელანქოლიური "Blue Side (Outro)"-თი დაასრულებდა.

## კომერციული მაჩვენებლები
1 მარტით დასრულებულ კვირაში Hope World-ის დებიუტი Billboard 200-ში 63-ე ადგილზე შედგა 9,000 გაყიდული ერთეულით, რაც ერთ დღეზე ნაკლები გაყიდვების შედეგი იყო. მან პიკურ გაყიდვებს 2018 წლის 8 მარტით დასრულებულ კვირაში მიაღწია 12,000 ერთეულით, რამაც J-Hope იმ დროისთვის ჩარტში ყველაზე მაღალი რეიტინგის მქონე კორეელ სოლო შემსრულებლად აქცია 38-ე ადგილზე. 

მიქსტეიპის სამი ტრეკი, "Daydream", "Hope World" და "Hangsang", მოხვდა მსოფლიო ციფრული სიმღერების ჩარტში (World Digital Songs Chart), შესაბამისად მე-3, მე-16 და 24-ე ადგილებზე. მომდევნო კვირას ტრეკები პირველ, მე-6 და მე-11 ადგილებამდე დაწინაურდნენ, ხოლო სამი დამატებითი ტრეკი "Airplane", "Base Line" და "P.O.P (Piece of Peace) Pt. 1" ჩარტში შესაბამისად მე-5, მე-6 და მე-12 ადგილებზე გამოჩნდა. "Daydream"-მა J-Hope ერთ-ერთ იმ ათ კორეულ ჯგუფს შორის შეიყვანა (მისი ჯგუფის, BTS-ის ჩათვლით), რომლებმაც მიაღწიეს პირველ ადგილს მსოფლიო ციფრული სიმღერების ჩარტში. 

სოლო დებიუტის წარმატებამ J-Hope-ს მე-3 ადგილი მოუტანა განვითარებადი არტისტების ჩარტში და 97-ე ადგილი Artist 100 ჩარტში 10 მარტის კვირაში, რაც მოგვიანებით 91-ე ადგილამდე გაუმჯობესდა. ის იყო მეხუთე კორეელი არტისტი და მეორე კორეელი სოლისტი Psy-ს შემდეგ, რომელიც მოხვდა Artist 100-ში. მიქსტეიპი მსოფლიოს ათი ქვეყნის ჩარტებში მოხვდა, ხოლო "Daydream" — სამ ქვეყანაში.

## სქოლიო
*"j-hope of K-Pop Sensation BTS Has His Own Story to Tell on New Solo Mixtape" 
*"Get To Know BTS: J-Hope"
*J-Hope Delivers 'Daydream' Video From 'Hope World' Mixtape"
*"j-hope - Hope World by BTS on SoundCloud"
*"J-Hope Rises on Billboard 200, Tops World Digital Song Sales in Second Week of 'Hope World'"
*"J-Hope Rises on Billboard 200, Tops World Digital Song Sales in Second Week of 'Hope World'"
*J-Hope Enters the Billboard 200, Earns highest entry for a K-Pop Solo Act"
*"Hope World" 
კატეგორია:2018 კატეგორია:მუსიკა კატეგორია: კორეელი მომღერლები კატეგორია:ჰიპ-ჰოპი კატეგორია:ამერიკელი მომღერლები